Die geskatte mielie-oes is 21% kleiner as die 2017-oes - ProAgri
by Specialist Writer 28th June 2018, 3:02 pm 253 Views Comments Off on Die geskatte mielie-oes is 21% kleiner as die 2017-oes
Die grootte van die verwagte kommersiële mielie-oes is op 13,207 miljoen ton gestel, wat 2,31% of 298 700 ton meer is as die vorige skatting van 12,909 miljoen ton. Die skatting van die oppervlakte onder mielies is 2,319 miljoen ha, terwyl die verwagte opbrengs 5,70 t/ha is.
Die geskatte mielie-oes is 21% kleiner as die 2017-oes, wat die grootste oes nog ooit was (16,820 miljoen ton). Die drie belangrikste mielieproduserende gebiede, nl. die Vrystaat, Mpumalanga en Noordwes provinsies, gaan na verwagting 82% van die 2018-oes produseer.
Die oppervlak onder witmielies is 1,268 miljoen ha en vir geelmielies is die oppervlak 1,051 miljoen ha. Die produksieskatting van witmielies is 6,880 miljoen ton, wat 2,67% of 178 700 ton meer is as die 6,701 miljoen ton van die vorige skatting. Die opbrengs van witmielies is 5,43 t/ha. In die geval van geelmielies is die produksieskatting 6,327 miljoen ton, wat 1,93% of 120 000 ton meer is as die 6,207 miljoen ton van die vorige skatting. Die opbrengs van geelmielies is 6,02 t/ha.
Sonneblomsaad: Die produksieskatting vir sonneblomsaad is onveranderd gelaat op 792 255 ton. Die oppervlakteskatting vir sonneblomsaad is 601 500 ha, terwyl die verwagte opbrengs 1,32 t/ha is.
Ander gewasse: Die produksieskatting van sojabone is 1,551 miljoen ton, wat 8,42% of 120 500 ton meer is as die 1,430 miljoen ton van die vorige skatting. Dit is ook die grootste sojaboon-oes wat nόg geproduseer is in die geskiedenis van SA. Die geskatte oppervlakte beplant met sojabone is 787 200 ha en die verwagte opbrengs is 1,97 t/ha.
Die verwagte grondbone-oes is afwaarts aangepas met 11,40% of 7 800 ton na 60 600 ton. Vir grondbone is die oppervlakteskatting 56 300 ha, terwyl die verwagte opbrengs 1,08 t/ha is.
Die sesde produksieskatting vir somergewasse vir 2018, sowel as die voorlopige oppervlakteskatting vir wintergewasse vir 2018, sal op 26 Julie 2018 vrygestel word.
Previous article Agri SA bemoedig deur openbare verhore oor grondonteining
Next article Bokhaarmark sluit op ‘n hoё noot
Agri SA bemoedig deur openbare verhore oor grondonteining
Bokhaarmark sluit op ‘n hoё noot